ไปเดินเล่นฝั่ง Isetan ที่ Central World ชั้น 3 อยู่ ผมก็ไปสะดุดตาเข้ากับป้ายของร้านที่เขียนว่า Authentic Japanese Local Cuisine กับชื่อร้านตัวโตๆ BOTEYA Est. 1946 พอเปิดเมนูดู มีอาหารหลากหลายแบบจากหลากหลายภูมิภาคของญี่ปุ่นให้เลือกลิ้มรส ไม่รอช้า ตัดสินใจสั่งเมนู Recommend มา 2 อย่าง

1. โอซาก้าทมเปยากิ (Tonpei-yaki) - THB 180
จานนี้เป็น Sliced pork หมักซึ่งนำไป Grill แล้วห่อด้วย Omlette ราดซอสเข้มข้นกับมายองเนส ติดใจมากครับ ตัวชิ้นหมูกับไข่เข้ากันได้ดีมาก เยิ้มๆนัวๆ ซอสรสชาติเข้มข้น สามารถทานเป็น Appetizer dish หรือทานกับข้าวญี่ปุ่นร้อนๆก็ฟินแน่นอน
2. โอโกะโซบะ (Okosoba)
เจ้าตัวนี้มีให้เลือกเป็นหมู เนื้อ ซีฟู๊ดหรือเป็นพรีเมี่ยม มิกซ์นะครับ เป็นยากิโซบะกระทะร้อนห่อมาในไข่ ราดด้วยซอสสูตรพิเศษพร้อมกับมายองเนส จานนี้ก็อร่อยติดใจครับ ตัวโซบะรสชาติกลมกล่อม ไข่ที่ห่อโซบะมาสุกกำลังดี และซอสสูตรของทางร้าน รสชาติเข้มข้น สามารถตักราดเพิ่มได้ถ้ายังไม่จุใจ

โดยรวมเป็นประสบการณ์ลิ้มรสที่ประทับใจ และน่าชวนให้เพื่อนๆไปลองชิมครับ